Source: http://blog.superpoistenie.sk/vypoved-zmluvy-pzp-netreba-odkladat-na-poslednu-chvilu
Timestamp: 2013-06-20 03:25:10+00:00
Document Index: 9876107

Matched Legal Cases: ['§ 800', '§ 800', '§ 9', '§ 9', '§ 9', '§ 9', '§ 9', '§ 9', '§ 9', '§ 800', '§801', '§801', '§ 800', '§ 801']

Výpoveď zmluvy PZP netreba odkladať na poslednú chvíľu
SuperPoistenie na Funradio.sk
SuperPoistenie a Natankuj.sk
« Kooperativa poisťovňa sadzby PZP pre rok 2011 nemení
Genertel poisťovňa a jej sadzby PZP na rok 2011 »
Od Martin Jánoš | Publikované: 16.11.2010
V priebehu roka a najmä v súčasnom období si čoraz viac ľudí kladie otázky typu : Kedy môžem vypovedať zmluvu o povinnom zmluvnom poistení (skrátene PZP) svojho auta ? Aké sú lehoty na výpoveď ? Ako doručiť výpoveď do poisťovne ? Môže za to koniec roka a zverejňovanie nových cien povinného zmluvného poistenia (PZP) na rok 2011. V súčasnosti sa dá povedať, že ide o prežitok z minulosti a počet takto opytujúcich sa ľudí v tomto období klesá (viac v článku: Predstavuje koniec roka ešte sezónu PZP?). Napriek tomu Vám prinášame prehľad možností ako vypovedať zmluvu o povinnom zmluvnom poistení (PZP).
Dôvody pre výpoveď zmluvy PZP
Zmluvu povinného zmluvného poistenia PZP môžete vypovedať podľa Občianskeho zákonníka (40/1964 Zb. zákonov – možnosti 1 a 2) alebo Zákona číslo 381/2001 o Povinnom zmluvnom poistení PZP (možnosti 3-9) a to na základe týchto dôvodov:
1) § 800 odsek 1 – výpoveď pred výročím poistenia
2) § 800 odsek 2 – výpoveď na začiatku poistenia
3) § 9 odsek 1 písmeno a – zánik vozidla
4) § 9 odsek 1 písmeno b – zápis nového majiteľa
5) § 9 odsek 1 písmeno c – vyradenie vozidla z evidencie
6) § 9 odsek 1 písmeno d – krádež vozidla oznámená polícii
7) § 9 odsek 1 písmeno e – vrátenie dokladu o poistení u niektorých vozidiel
8) § 9 odsek 1 písmeno f – vyradenie vozidla z premávky
9) § 9 odsek 1 písmeno g – zmena nájomcu s právom kúpy vozidla
Pre klasickú výpoveď PZP ku koncu poistnej doby (možnosť 1) je dôležité znenie § 800 Zánik poistenia odsek 1, ktorý hovorí : “Poistenie, pri ktorom je dojednané bežné poistné, zanikne výpoveďou ku koncu poistného obdobia; výpoveď sa musí dať aspoň šesť týždňov pred jeho uplynutím.”
Dôležitým výrazom je slovo aspoň, čo znamená, že to môže byť aj 3 mesiace vopred, najneskôr však šesť týždňov pred jeho uplynutím. Na základe praxe je dôležitý dátum doručenia do poisťovne, nie odoslania výpovede (vzor výpovede).
Pre rok 2011 platia pre výpoveď nasledujúce dátumy:
Výročný dátum 31.12.2010 – doručenie výpovede najneskôr 18.11.2010
Výročný dátum 01.01.2011 – doručenie výpovede najneskôr 19.11.2010
Zánik zmluvy PZP pre neplatenie poistného
Poistná zmluva o povinnom zmluvnom poistení (PZP) však môže zaniknúť aj pre neplatenie poistného v prípade nezaplatenia prvého poistného do troch mesiacov od dňa jeho splatnosti (§801 odsek 1 Zákona 40/1964 Z.z. – Občiansky zákonník) alebo ak poistné alebo časť poistného za ďalšie poistné obdobie nebolo zaplatené do jedného mesiaca odo dňa doručenia výzvy poisťovateľa na jeho zaplatenie, ak nebolo poistné zaplatené pred doručením tejto výzvy (§801 odsek 2 Zákona 40/1964 Z.z. – Občiansky zákonník)
V tomto prípade máte povinnosť uzatvoriť novú poistnú zmluvu s tým istým poisťovateľom na obdobie minimálne do konca pôvodného poistného obdobia zo zaniknutej poistnej zmluvy.
Spôsoby doručenia výpovede zmluvy PZP
Výpoveď môžete do poisťovne doručiť :
1) osobne na pobočke poisťovne – (zoznam pobočiek)
2) osobne u zástupcu poisťovne (agentúra, poisťovací agent alebo maklér)
3) cez internet (len niektoré poisťovne)
4) mailom
5) faxom
6) kuriérom
7) poštovou zásielkou
Pri odovzdaní výpovede PZP osobne v agentúre alebo pobočke poisťovne je pre Vás dôležité dostať doklad s potvrdením o prevzatí výpovede obsahujúci dátum a podpis zamestnanca.
Pri elektronickom zaslaní výpovede prostredníctvom intertnetu je smerodajným potvrdením mailová správa s údajmi o vypovedanej zmluve alebo vytlačená/uložená obrazovka, ktorá sa objaví po odoslaní výpovede, ktorá obsahuje údaje o vypovedanej zmluve.
Výpoveď poistnej zmluvy PZP mailom a faxom je potrebné vopred si dohodnúť s poisťovňou, najlepšie písomnou formou.
Výpoveď poistnej zmluvy PZP zaslaná poštou je závislá na právidlách Slovenskej pošty. Všeobecne sa dá povedať, že doporučená zásielka 1. triedy príde obvykle do 24 hod. od podania a doporučená zásielka 2.triedy príde obvykle do 48 hod. od podania zásielky. Hovoríme však o pracovných dňoch, nakoľko zásielka podaná v piatok dôjde najskôr v pondelok, i keď by ju Slovenská pošta dokázala doručiť aj v sobotu, tak v poisťovni ju nebude mať kto prevziať z dôvodu, že takmer všetky pracoviská sú zatvorené. Poštovú adresu poisťovní na zaslanie výpovede PZP poštou nájdete tu: Adresy poisťovní
Výpoveď zmluvy PZP právnickou osobou
V prípade, že zastupujete fyzickú osobu živnostníka, firmu alebo inú právnickú osobu, odporúčame Vám postupovať podľa vyššie uvedených informácií. Navyše Vám však odporúčame k výpovedi PZP zobrať si (v prípade osobného odovzdania)/priložiť kópiu aktuálne platného podnikateľského oprávnenia (napr. výpisu z obchodného registra).
Doklad o bezškodovom priebehu zo zmluvy PZP
Vo výpovedi PZP je dôležité požiadať poisťovňu o doklad o (bez)škodovom priebehu poistenia. Tento doklad obsahuje identifikačné údaje o poistníkovi, vozidle, dĺžke trvania poistnej zmluvy PZP, počet škodových a poistných udalostí.
Preplatok na poistnom na zmluve PZP
Ak poistenie zanikne inak ako podľa § 800 odsek 1 Občianskeho zákonníka (výpoveď ku koncu poistného obdobia) a § 801 Občianskeho zákonníka (pre nezaplatenie prvej platby alebo následnej platby), tak vznikne preplatok na poistnom. Ak má výšku väčšiu ako 1,659 € (50 Sk) má poisťovňa povinnosť vrátiť Vám ho. Na základe posledných zmien v zákonoch tak však nemusí urobiť pokiaľ jej nevrátite tzv. bielu a zelenú kartu – tzn. doklady o poistení pre územie SR a zahraničia.
Článok bol publikovaný v kategórii Uncategorized and tagged adresa, ako vypovedať pzp, biela karta, doklad o bezškodovom priebehu, neplatenie poistného, pobočka poisťovne, povinné zmluvné poistenie, preplatok na poistnom, pzp, ukončenie poistnej zmluvy, ukončenie pzp, výpoveď, výpoveď poistenia, výpoveď poistnej zmluvy, výpoveď pzp, výpoveď pzp tlačivo, výpoveď pzp vzor, výpoveď zmluvy, vypovedanie pzp, vzor výpovede, zánik pzp, zánik pzp pre neplatenie, zánik zmluvy pzp, zelená karta, zrušenie pzp. Uložte si permanentný odkaz. Pridajte komentár alebo zanechajte trackback: Trackback URL.
Your email is never published nor shared. Required fields are marked *	Meno *
Komentár	Môžete použiť HTML tagy a atribúty: <a href="" title=""> <abbr title=""> <acronym title=""> <b> <blockquote cite=""> <cite> <code> <del datetime=""> <em> <i> <q cite=""> <strike> <strong> Archív
© 2007-2013 Superpoistenie s.r.o. (blog.superpoistenie.sk)